Rino Serra/Le fior dël mal/135


IX. J'euj ëd Berta 
Voi j'euj, ij pì famos i peule dëspresié, 
J'euj bej ëd mia cita, doa filtra e scapa con deuit 
Un-a sai pa còsa, ëd bon, dossa 'mé la neuit! 
Bej euj, dzor mi vòste tënëbre 'nciarmante ambossé! 

Grandi euj ëd mia cita, arcan adorà, 
Voi ësmije tant a le gròte magiche 
Doa, daré dl'amass d'ombre letargiche, 
A luso vagament ëd tesòr ignorà! 

Mia cita a l'ha j'euj ëscur, përfond e vast, 
Coma ti , neuit in-mensa, coma ti 'nluminà! 
Ij sòi feu a son pensé d'amor, ëd fé mës-cià, 
Ch'a bërluso là 'n sël fond, piasos e cast. 

Rino Serra
Leteratura piemontèisa
Baudelaire